kw tr ceb cy kw la ast es cy en cy cy cy fi cy en cy cy cy cy cy fi es es en cy es cy en de cy cy cy cy cy cy en cy cy cy en cy cy cy cy cy cs de cy en it cy cy cy en en cy en en es es en en cy cy cy cy cy cy cy de hbs_lat kw en en sv fr de pt cy cy en
Dymuno'n Dda i Dylan Aubrey
Braf iawn dros gyfnod Cwpan Rygbi'r Byd oedd gweld Draig Goch Yr Ynys yn dangos ei chefnogaeth i dim Cymru. Mae rhai hyd yn oed yn awgrymu mai dyna pam y gwnaeth y tim mor dda! Roedd y syniad yn un ardderchog a diolch cynnes i Ian Rayner.
Llongyfarchiadau cynnes iawn i Corinna Gittins sydd bellach yn byw ym Mhenrhyndeudraeth ond sydd yn wreiddiol o Ffridd Fedw, Talsarnau.
Derbyniodd ei haddysg yn Ysgol Gynradd Talsarnau ac Ysgol Ardudwy.
Yn ystod yr haf hwn mae wedi derbyn gradd M.A. o Brifysgol Bangor mewn Troseddeg Gymharol a Chyfiawnder Troseddol. Rydym ni yn ymhyfrydu yn llwyddiant Corinna ac yn ei llongyfarch yn fawr ar ei champ ac yn dymuno'n dda iddi i'r dyfodol.
Dathlu canmlwyddiant T Llew Jones
I ddathlu canmlwyddiant geni T Llew Jones gwisgodd disgyblion Ysgol Talsarnau fel cymeriadau o lyfrau'r awdur. Yr enillwyr oedd Ellis Williams, Sioned Evans, Guto Morrus Annwyl a Ceri Ann Williams.
Llongyfarchiadau ichi blant a gobeithio eich bod chi'n cael blas ar y storiau.
Llongyfarchiadau cynnes iawn i Mrs Frances Griffiths, Bryn Mor, Talsarnau ar ddathlu ei phenblwydd yn 80 oed.
Os oes eraill o fewn yr ardal yn dathlu mewn unrhyw ffordd, rhowch wybod inni
Llongyfarchiadau cynnes iawn i Dylan Aubrey yn ennill Tlws Coffa Sian Morgan Ty Cerrig am y stondin orau yn Sioe Sir, Meirionnydd a gynhaliwyd eleni ar gaeau Ty Cerrig, Ynys, Talsarnau.
Braf iawn oedd gweld i'r Sioe lwyddo, llawer iawn o bobl wedi ymweld a'r tywydd yn heulog braf. Pawb mewn hwyliau da ac wedi mwynhau. Llongyfarchiadau hefyd i Ellis Wynne Lloyd, Moel Glo ar fod yn Llywydd y Sioe eleni.
Dydd Mercher Awst 26ain 2015
Wednesday 26th August 2015
Croeso Cynnes Un ac Oll  - Warm Welcome to All
Agor Pont Briwet Newydd
Agoriad Swyddogol Pont Briwet
Ar ddydd Llun gwlyb a gwyntog, y 13eg Gorffennaf 2015 fe agorwyd Pont Briwet Newydd yn swyddogol. Gwnaed y weithred ar y cyd gan ddisgyblion o Ysgol Talsarnau ac Ysgol Cefn Coch, Penrhyn. Bu hir ddisgwyl am y digwyddiad hwn ac mae i'r ddwy ysgol ddod at ei gilydd i dorri'r rhuban yn symbol o ail agor y cysylltiad agos sydd yn bodoli rhwng y ddwy ardal.
2 lun drwy ganiatad Gwilym Phillips
Gallwn yn awr edrych ymlaen yn hyderus gan fawr obeithio y bydd y bont hon yn gyfrwng i sefydlogi economi'r ardal ac y byddwn eto yn gweld busnesau lleol a gwahanol sefydliadau a chymdeithasau yn ffynnu yn llwyddiannus.
Corau ar y Cyd
Corau ar y Cyd - Cor o Estonia a Chor Cana Mi Gei
Trefnwyd noson yn Neuadd Talsarnau nos Iau 25ain Mehefin 2015 ble daeth Cor Merched o Estonia ar ymweliad a'r ardal i rannu rhaglen a Chor Merched Cana Mi Gei - cor lleol sydd yn prysur wneud enw iddynt eu hunain. Phil Mostert oedd yn arwain y noson yn ei ffordd ddyheuig ei hun gan gyflwyno mewn mwy na dwy iaith. Treuliwyd noswaith hynod o ddifyr a'r ddau gor ar eu gorau. Roedd cyferbyniad amlwg yng ngwisgoedd y merched - Cor Estonia mewn gwisgoedd lliw golau a Chor Cana Mi Gei yn eu du trawiadol. Er mor wahanol y gwisgoedd roedd y mwynhad a roddodd y ddau gor i'r gynulleidfa yn ddi-wahan.
Yn y dyddiau helbulus sydd ohoni, braf yw gweld cerddoriaeth a chyd-ganu yn dod a phobl mwy nag un wlad at ei gilydd mewn cyfeillgarwch. Hir y pery'r cysylltiadau heddychlon hyn rhwng pobl a'i gilydd
Diolch i bawb fu'n ymwneud a'r trefnu
Gyrfa Chwist Mai 14eg
2 Tudalen o 4
Site Design: Deudraeth Cyf Supporting Communities